Дарэчы, дзень правядзення і назва свята-конкурсу абраны не выпадкова. Якраз час з 14 кастрычніка да 28 лістапада называлі “Вялікая вясельніца” па той прычыне, што найбольшая колькасць вяселляў прыпадала менавіта на гэты перыяд. Лічылася, што гэта самы лепшы час для таго, каб стварыць сям’ю. Але пры гэтым неабходна было выключыць усе памінальныя дні, напрыклад, Дзмітраўскія Дзяды.